OSNOVNA ŠKOLA ZVONIMIRA FRANKA, KUTINA Razina: 31

44320 KUTINA Razdjel: 000

 S.S. Kranjčevića 2 Broj RKP-a: 15938

Šifra grada/općine: 220 Šifra djelatnosti: 8520

Adresa e-pošte: skola@os-zvonimira-franka-kt.skole.hr Matični broj: 03392597

Tel/fax: 044/660-454 660-455 OIB: 87858338852

**Bilješke uz financijske izvještaje**

**za razdoblje 1. siječanj 2018. - 31. prosinac 2018.g.**

**Bilješke uz obrazac BIL (Bilanca)**

AOP 007 Proizvedena dugotrajna imovina

 Ukupna nabavna vrijednost građevinskih objekata AOP 008 povećana je za 23.500 kn, koliko je iznosila vrijednost izvedenih radova na izmjeni podnih obloga u učionici za učenike s poteškoćama u razvoju. S obzirom da je iznos ulaganja u građevinske objekte manji od ispravka vrijednosti zgrade Osnovne škole u Kutini te područnih škola u Ilovi i Gojlu, ukupna vrijednost građevinskih objekata na kraju izvještajnog razdoblja manja je u odnosu na 2017.g.

 Ukupna nabavna vrijednost postrojenja i opreme AOP 014 nakon ispravka vrijednosti veća je u odnosu na 2017.godinu za 190.040 kn. Za odjel učenika s teškoćama u razvoju nabavljena je oprema za senzornu sobu u vrijednosti od 96.321 kn. Sredstva za nabavu planirana su i osigurana iz proračuna Grada Kutine sa pozicije opći prihodi i primici u ukupnom iznosu od 120.000 kn. Iz tih sredstava financirana je i izmjena podnih obloga u odjelu za učenike s teškoćama u razvoju. Sredstvima osiguranim iz državnog proračuna (MZO) nabavljena je računalna oprema u iznosu od 38.850 kn i knjige za knjižnicu u vrijednosti od 3.643. Iz vlastitih prihoda nabavljena je oprema za rad škole, strojevi i alati te učila i nastavna pomagala u vrijednosti od 29.103 kn a sredstvima iz proračuna Grada Kutine nabavljen je i postavljen video nadzor u školi u vrijednosti od 22.123 kn.

AOP 049 i 050-Sitan inventar u upotrebi/ispravak sitnog inventara u upotrebi

 U 2018.g. nabavljeno je sitnog inventara u vrijednosti od 87.015 kn i to: iz sredstava proračuna Grada Kutine za redovnu djelatnost unutar opsega 20.079 kn, iz prihoda za sufinanciranje prehrane učenika 25.210 kn, iz sredstava donacija nabavljen je sitan inventar u vrijednosti od 12.506 kn, iz vlastitih prihoda za iznajmljivanje sportske dvorane 24.720 kn te iz prihoda za odjel učenika s teškoćama u razvoju 4.500 kn.

AOP 065- Novac na računu kod tuzemnih poslovnih banaka

 Stanje žiro računa 31.12.2018.g. je 356.566 kn. Od 1. siječnja 2019.g. škola će poslovati u sustavu gradske riznice te ima obvezu da stanje žiro računa na dan 31.12.2018. prvi radni dan 2019.g. prenese na žiro račun Grada Kutine.

AOP 079-Potraživanja za više plaćene poreze i doprinose

 Stanje potraživanja za više uplaćeni porez i prirez u državni proračun nepromijenjen je u odnosu na stanje iz 2017.g. kada pri obračunu plaće za studeni 2017.g. i konačnom obračunu poreza na dohodak za 2017.g. na pojedinim općinama tj. poreznim upravama nije bilo dovoljno sredstava na računima obveze za poreze i prireze te je iskazano potraživanje za isplaćeni porez i prirez po godišnjem obračunu. Povrat preplaćenog poreza i prireza izvršit će se preko SNU obrasca u što kraćem periodu.

AOP 080-Ostala potraživanja

 Stanje ostalih potraživanja za 2018.g. znatno su veća u odnosu na podatak za 2017.g. Potraživanja za naknade za bolovanje na tereta HZZO-a iznose 11.146 kn, potraživanja za predujmove za nabavu opreme iznose 18.620 kn. Potraživanja iz državnog proračuna u iznosu od 21.600 kn odnose se na potraživanje za uslugu prijevoza učenika s teškoćama u razvoju za mjesec lipanj 2018.g.

AOP 130 -Dionice i udjeli u glavnici kreditnih institucija u javnom sektoru

 Škola ima pri Središnjem depozitarnom klirinškom društvu pet dionica PBZ-a u nominalnoj vrijednosti 500,00 kn.

AOP 149-Potraživanja za pomoći proračunskim korisnicima iz proračuna koji im nije nadležan

Na kontu 1636 evidentirano je potraživanje za prihode za sufinanciranje prehrane učenika iz proračuna SMŽ u visini 50% cijene obroka. Potraživanje se odnosi na razdoblje rujan-prosinac 2018.g.

AOP 151- Potraživanje za prihod od imovine

 U prosincu 2017.g. za potrebe školske kuhinje nabavljen je višenamjenski stroj u vrijednosti od 8.112 kn te dodaci za stroj u vrijednosti 2.107 kn. Kako se stroj u kratkom roku nekoliko puta kvario, u dogovoru s dobavljačem vraćen je zajedno s dodatcima, te je dogovoren povrat uplaćenih sredstava. Za ukupnu vrijednost stroja i pripadajućih dodataka u iznosu10.220 kn izvršeno je isknjiženje sa računa imovine 02273 te izvršena korekcija rezultata poslovanja za 2017.g. tj, umanjen manjak prihoda od nefinancijske imovne na računu 9222 i evidentirano potraživanje za ukupnu vrijednost. Dobavljač je na račun škole izvršio povrat sredstava u visini cijene koštanja stroja, 8.112 kn, dok za dijelove još uvijek nisu vraćena sredstva, te ostaje potraživanje od dobavljača u iznosi od 2.107 kn.

AOP 152- Potraživanja za upravne i administrativne pristojbe , pristojbe po posebnim propisima i naknade

Na kontu 165 iskazana su potraživanja za dospjele i nedospjele izdane račune za prehranu učenika i produženi boravak u iznosu od 17.290 kn. U odnosu na prethodno izvještajno razdoblje potraživanja na dan 31.12.2018.g. znatno su manja zbog toga što je veći broj učenika tj. obitelji obuhvaćen Projektom „Osiguranje školske prehrane za djecu u riziku od siromaštva“ te je time smanjen broj roditelja/skrbnika koji su zbog nezaposlenosti i loših materijalnih uvjeta neredovito podmirivali obveze po računima za prehranu učenika.

AOP 153 -Potraživanja za prihode od prodaje proizvoda i robe te pruženih usluga

Ugovor o zakupu školske sportske dvorane sa školom je sklopilo šest korisnika te je na kontu 166 iskazano je potraživanje za izdane račune za prosinac 2018.g. u iznosu od 4.400,00 kn.

AOP 158- Kontinuirani rashodi budućih razdoblja

Na kontu 193 iskazan je rashod za bruto plaću i naknade zaposlenicima, pomoćnicima u nastavi i učitelju u produženom boravku za mjesec prosinac 2018.g. i to: za zaposlenike škole 530.630 kn, za pomoćnike u nastavi 25.044 kn, za učitelja u produženom boravku 9.632 kn i za učiteljicu produženom boravku za djecu Romske nacionalnosti 9.542 kn

AOP 163-Obveze za rashode poslovanja – veza Bilješke uz Obrazac Obveze

AOP 232 i 238-Višak/manjak prihoda

 Nakon obračuna prihoda i rashoda rezultata poslovanja po svakoj aktivnosti za razdoblje 1.1. do 31.12. 2018.g. višak prihoda poslovanja na kontu 92211 iznosi od 664.591 kn a manjak prihoda od nefinancijske imovine iznosi 434.591 kn. Prebijanjem viška prihoda poslovanja s manjkom prihoda od nefinancijske imovine dolazi se do iznosa viška prihoda u iznosu od 230.320 kn što odgovara podatku na AOP-u 635 obrasca PR-RAS.

**Bilješke uz obrazac PR-RAS**

**Prihodi**

AOP 064-Tekuće pomoći proračunskim korisnicima iz proračuna koji im nije nadležan

 Na ovoj poziciji iskazani su prihodi od MZO za plaće i naknade zaposlenima u iznosu od 6.638.381 kn, prihod za prijevoz učenika s teškoćama u razvoju u iznosu od 302.400 kn, prihod za prehranu i didaktiku za odjel učenika s teškoćama u razvoju u iznosu od 47.267 kn, te prihod za nabavu računalne opreme i knjiga u ukupnom iznosu od 44.000 kn.

 Za razdoblje 1.1. do 30. 06..2018.g. školi je iz proračuna Sisačko moslavačke županije doznačeno 30.816 kn za sufinanciranje 50% cijene obroka za šezdesetak učenika koji su školske godine 2017/2018. bili obuhvaćeni Mjerama pronatalitetne politike SMŽ. Iz županjskog proračuna doznačena su i sredstva za troškove županijskih natjecanja u iznosu od 1.313 kn.

AOP 067-Pomoći temeljem prijenos EU sredstava

U odnosu na podatke za 2017.g. u 2018.g. ostvareno je 50% više prihoda iz pomoći temeljem prijenosa EU sredstava. U školskoj godini 2018/2019. povećan je broj pomoćnika u nastavi a sami tim i prihod za plaće i naknade koji ukupno iznosi 239.789 kn. što je 92% od ukupno potrebnih sredstava. Razlika od 8% osigurava se iz proračuna Grada Kutine te iznosi 23.077 kn. Iz pomoći temeljem prijenosa EU sredstava sufinanciraju se troškovi prehrane učenika iz obitelji slabijeg imovinskog stanja te obitelji s stalnom ili povremenom nezaposlenosti roditelja. Do kraja školske godine 2017/2018. projektom „Gablec u školi“ bilo je obuhvaćeno 83 učenika, a u školskoj godini 2018/2019. projektom „Osiguranje školske prehrane učenika u riziku od siromaštva“ zbog proširenja kriterija obuhvaćeno je 195 učenika te su time i veći prihodi iz pomoći koji ukupno za 2018.g. iznose 128.452 kn. Od listopada 2018.g. iz EU fondova financira se i projekt „Školuj se i uči“ kojim je za učenike Romske nacionalnosti u razrednoj nastavi organiziran produženi boravak. Prihod za bruto plaće i naknade za prijevoz za učiteljicu u produženom boravku za listopad i studeni iznosi 17.585 a za prehranu učenika u produženom boravku 1.843 kn.

AOP 105-Prihod od upravnih i administrativnih pristojbi, pristojbi po posebnim propisima i naknadama

 Na računu 6526 iskazan je prihod od 263.368 kn od sufinanciranja prehrane učenika od strane roditelja/staratelja. U odnosu na 2017.g. prihod je manji jer je zbog većeg broja učenika koji su ubuhvaćeni projektom „Osiguranje školske prehrane učenika u riziku od siromaštva“ manje roditelja/skrbnika koji plaćaju prehranu.

AOP 124-Prihod od prodaje proizvoda i robe te pruženih usluga

 Povećanje prihoda u odnosu na 2017.g. zbog većeg broja korisnika za zakup školske sportske dvorane.

AOP 127- Donacije od pravnih i fizičkih osoba izvan općeg proračuna

 Konto 6631-tekuće donacije -od turističkih agencija na ime sponzorstva i promocije donirano je 6.970 kn za troškove učitelja-pratitelja za izlete i ekskurzije. Od trgovačkih društava za obilježavanje dana škole donirano je robe u vrijednosti od 910 kn a humanitarnim prilozima za „Dan narcisa“ prikupljeno je 1112 kn i uplaćeno za donaciju (AOP258).

Konto 6632-kapitalne donacije-iz prethodne godine preneseno je 5.000 kn donacija za nabavu imovine a u 2018.g. od trgovačkog društva donirano je namještaja u vrijednosti 1.875 kn.

AOP 131-Prihodi iz nadležnog proračuna za financiranje redovne djelatnosti proračunskog korisnika

 Iz proračuna Grada Kutine za rashode poslovanja doznačeno je ukupno 1.374.401 kn. Od toga za financiranje redovne djelatnosti unutar opsega 279.806 kn, za energente 256.693 kn, za prijevoz učenika 491.978 kn, za prehranu učenika 130.330 kn, za zdravstvene preglede djelatnika 9.554 kn, za pedagošku dokumentaciju 2.623 kn, za komunalne usluge 4.751, za hitne intervencije i tekuće izdatke 76.294, plaće učitelja u produženom boravku 99.296 te za plaće pomoćnika u nastavi (8% potrebnih sredstava) 23.077 kn.

Za financiranje rashoda za nabavu nefinancijske imovine Grad Kutina osigurava ukupno 422.951. Od toga za 2017.g. ukupno 281.006 ( po Okončanoj situaciji za izmjenu stolarije na matičnoj školi u Kutini u iznosu od 241.007 kn, za nabavu i ugradnju klima uređaja 24.750 kn i na nabavu namještaja 15.250 kn). Za rashode u 2018.g. Grad Kutina doznačio je 22.124 za video nadzor u školi te 96.321 kn na nabavu opreme za senzornu sobu za odjel učenika s teškoćama u razvoju i izmjenu podnih obloga u istom odjelu 23.500 kn.

**Rashodi**

AOP 149 Rashodi za zaposlene

 U odnosu na podatak za 2017.g. rashodi su veći djelomično zbog povećanja broja pomoćnika u nastavi a samim time i rashoda za plaće u školskoj godini 2018/2019. te zbog plaća učiteljice u produženom boravku za učenike Romske nacionalnosti. Rashodi za plaće i naknade iznose: -iz državnog proračuna za zaposlene u školi 6.650.914 kn, -iz proračuna Grada Kutine i sufinanciranja roditelja za plaću učitelja produženom boravku 124.712 kn -iz proračuna Grada Kutine za 8% plaće i naknada pomoćnika u nastavi 21.008 kn -iz pomoći temeljem prijenosa EU sredstava za pomoćnike u nastavi 241.588 kn, -iz pomoći temeljem prijenosa EU sredstava za učitelja u produženom boravku učenika Romske nacionalnosti 17.585 kn.

AOP 160 Materijalni rashodi

U 2018.g. povećani su rashodi za službena putovanja kao i za rashode za naknade za prijevoz zaposlenika.

Rashodi za materijal i energiju u ukupnom iznosu od 885.443 kn na razini su 2017.g. Povećanja rashoda iskazano je na računu 3222-materijal i sirovine zbog povećanja broja učenika koji se hrane u školskoj kuhinji, i na računu 3225-sitan inventar.

AOP 174- Rashodi za usluge

Na kontu 3232-usluge tekućeg i investicijskog održavanja povećanje rashoda u odnosu na 2017.g. zbog popravaka i servisiranja kotlovnice, plinskih peći u područnim školama, ispitivanja sigurnosti te rashoda u iznosu od 29.475 kn za radove na spajanju područne škole Ilova na kanalizaciju i pripreme za spajanje na vodovod.

Na kontu 3234-komunalne usluge, povećan je rashod djelomično zbog povećanja cijene odvoza smeća.

Na kontu 3236-zdravstvene i veterinarske usluge, u 2017.g. rashod je bio veći zbog rashoda za sistematske preglede zaposlenika, a u 2018.g. rashodi se odnose na redovne preventivne preglede zaposlenih u školskoj kuhinji 3.274 kn i sistematski pregled za nekolicinu zaposlenika škole 3000 kn.

Na kontu 3237-intelektualne i osobne usluge iskazan je rashod za izradu troškovnika za izvođenje radova 7.500 kn i usluge savjetničke kuće 375 kn.

AOP 259-Tekuće donacije u novcu- donirana prikupljena sredstva za humanitarnu akciju „Dan narcisa“-veza bilješka uz AOP 127

AOP 341-Rashodi za nabavu nefinancijske imovine

 U odnosu na 2017.g. rashodi za nabavu nefinancijske imovine manji su za više od 50% jer u 2018.g. nije bilo većih ulaganja u objekte. Nabavljena je oprema za senzornu sobu za učenike s teškoćama u razvoju u vrijednosti od 96.321 kn, ostala oprema 3.737 kn, računalna oprema u vrijednosti 38.850 kn, video nadzor u vrijednosti 22.124 kn, ostali uređaji i strojevi 25.365 kn te knjige za školsku knjižnicu 3.643 kn. Vrijednost ulaganja u građevinske objekte iznosi 23.350 kn.

AOP 631/636-Viškovi i manjkovi

Višak prihoda poslovanja u izvještajnom razdoblju, nakon korekcije za kapitalne prihode u 2018.g. u iznosu od 185.945 kn, iznosi 664.911 kn. Manjak prihoda od nefinancijske imovine u izvještajnom razdoblju nakon korekcije za kapitalne prihode iznosi 434.591 kn. Ukupan višak prihoda na AOP-u 635 raspoloživ u sljedećem razdoblju iznosi 230.320 kn što odgovara razlici iznosa na Bilanci na AOP-u 233 i AOP-u 238.

**Bilješke uz obrazac Obveze**

 Stanje dospjelih obveza na kraju izvještajnog razdoblja je 739.106 kn a sastoji se od:

-međusobne obveze proračunskih korisnika (naknade za bolovanja na teret HZZO-a) u iznosu 5.632 kn,

-dospjele obveza za materijal, energiju i usluge 7.294 kn

Stanje nedospjelih obveza na kraju izvještajnog razdoblja je 726.180 kn a sastoji se od:

-međusobne obveze proračunskih korisnika (naknade za bolovanja na teret HZZO-a) u iznosu 2.973 kn

-nedospjele obveze na plaće i naknade zaposlenika 574.848 kn,

-nedospjele obveza za materijal, energiju i usluge 148.359 kn.

**Bilješke uz obrazac P-VRIO**

AOP 021-Proizvedena dugotrajna imovina – promjene u vrijednosti i obujmu imovine odnose se na povrat neispravne opreme koja je nabavljena 2017.g. te nakon povrata isknjižena s računa 02273 po nabavnoj vrijednosti od 10.220 kn i s računa 02922 za iznos ispravka vrijednosti u 2017.g. 61 kn. Razlika tj. knjižna vrijednost vraćene opreme u iznosu od 10.159 kn podatak je u obrasci P-VRIO.

**Bilješke uz obrazac RAS-funkcijski**

AOP 110 –Obrazovanje, iskazana podatak o ukupnim rashodima Škole u 2087.g. a dijeli se na rashode za Osnovno obrazovanje i Dodatne usluge u obrazovanju gdje je iskazan rashod za školsku kuhinju i prehranu učenika u produženom boravku.

Kutina, 31. 1. 2018.g.

Računovođa škole: Ravnatelj škole:

 Lidija Krmek Dario Duda, prof